Source: https://hitelesmozgalom.eoldal.hu/cikkek/velemenyunk--allaspontunk/mtikozlemenyunk-a-wellmann---bankszov-ugyrol.html
Timestamp: 2019-12-14 10:54:12
Document Index: 27713619

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

HITELES MOZGALOM - Véleményünk, álláspontunk - MTIközleményünk a Wellmann - Bankszöv ügyről
MTIközleményünk a Wellmann - Bankszöv ügyről
2016. április 16., szombat 19:03
A Hiteles Mozgalom egy vizsgálat megindítását kezdeményezte a Kúria Elnökénél.
Hónapok óta kérjük a Kúriától, hogy tegye fel a honlapjára a Kúria 2015. december 2.-án hozott devizahiteles ítéletét. Ez az ítélet az adósnak volt kedvező és a bank elvesztette a pert. A Kúria annak ellenére nem hozta nyilvánosságra az ítéletét, hogy erre törvény kötelezi.
A több mint 50.000 bankját perlő devizahitelesnek fontos, hogy megismerje a Kúria érvelését, indoklását, mely alapján a döntéseit hozza.
Egy kezünkbe került levél alapján a Bankszövetség levelet írt a Kúriának és kifogásolta a Kúria bankok számára hátrányos ítéletét. A Kúria egyik vezető bírója eleget tett a Bankszövetség kérésének, és intézkedett hogy az ítélet ne legyen megismerhető, és intézkedett hogy a Kúria ítéletét a bíróságok ne vegyék a perekben figyelembe. Arról is intézkedett, hogy az ítéletről szóló sajtó tájékoztatást levegyék a bíróságok honlapjáról.
A mai nap kértük a Kúria elnökét, hogy folytasson vizsgálatot ebben az ügyben. Ellenőrizze a levél tartalmát, intézkedjen arról, hogy megismerhető legyen a Kúria minden ítélete és tegye elérhetővé Bankszövetség leveleit, melyben nyomást gyakorolnak a Kúria munkájára.
Tény, hogy a Kúria több devizahiteles ítélete sem megismerhető. A kérdés, hogy az ítéletek eltitkolása a Bankszövetség kérésére történt-e?
Olyan országban szeretnénk élni, melyben a bírók nem utasíthatók.
http://os.mti.hu/hirek/116509/az_arany_liliom_kozhasznu_alapitvany_kozlemenye
A Kúria Elnökének írt levelünk:
A közleményünkben nem szerepel Dr. Wellmann György főbíró neve. Személyiségi okok miatt át kellett írnunk a közleményünket. Az előírás:
14. A közlemény
nem ütközhet az Alaptörvénybe vagy más jogszabályba, illetve nem lehet jogsértő, közízlést vagy közerkölcsöt sértő;különösen
nem járhat mások személyhez fűződő jogainak sérelmével, különös tekintettel a közszereplőnek nem minősülő személyek személyiségi jogaira,
http://os.mti.hu/szabalyzat
Töröltetett ítélet
Wellmann György, a Kúria Polgári Kollégiumának vezetője tulajdonképpen elnézést kért a bankszövetségtől egy, a Kúrián született ítélet miatt – derült ki a lapunk birtokába került levélből. A kollégiumvezető által április 11-én írtakból kiderül, hogy a Magyar Bankszövetség vezetői keresték meg őt egy ítéletről panaszkodva. Wellmann egyetértett a szövetség álláspontjával, s jelezte, hogy a Kúria a saját tanácsa által hozott ítéletet nem tartja irányadónak. Mint írta, intézkedésére – az egyébként az adósoknak kedvező – ítélet már nem szerepel a legfőbb bírói testület honlapján. A kollégiumvezető egyben megígérte a bankszövetségnek, hogy az érintett ítélkező tanács a jövőben igazodni fog a Kúria korábbi jogegységi határozatához és az azon alapuló ítélkezési gyakorlathoz. A levél tartalma számos kérdést felvet, többek között azt, hogy Darák Péter, a Kúria elnöke tud-e Wellmann akciójáról, de a bírói függetlenség kérdését is feszegetik a kollégiumvezető által írtak. Továbbá a levél alapján az sem világos, pontosan milyen viszony áll fenn Wellmann és a bankszövetség között. (H. Cs. L.)
A megjelenés időpontja: 2016. 04. 16.
http://mno.hu/belfold/devizahitelek-tobb-tizezren-pereltek-1337824